CELEX: 62008FN0096
Language: sl
Date: 2008-11-17 00:00:00
Title: Zadeva F-96/08: Tožba, vložena 17. novembra 2008 – Cerafogli proti ECB

21.2.2009   
            
            
               SL
            
            
               Uradni list Evropske unije
            
            
               C 44/75
            
         Tožba, vložena 17. novembra 2008 – Cerafogli proti ECB
   (Zadeva F-96/08)
   (2009/C 44/135)
   Jezik postopka: francoščina
   Stranki
   
      Tožeča stranka: Maria Concetta Cerafogli (Frankfurt, Nemčija) (zastopnik: L. Levi in M. Vandenbussche, odvetnika)
   
      Tožena stranka: Evropska centralna banka
   Predmet in opis spora
   Razglasitev ničnosti odločbe ECB, s katero se je tožeči stranki zavrnila odobritev napredovanja ad personam, in predlog, naj se toženi stranki naloži plačilo odškodnine za nepremoženjsko škodo, ki je nastala tožeči stranki.
   Predlogi tožeče stranke
   
               —
            
            
               Odločba, s katero se je tožeči stranki zavrnila odobritev napredovanja ad personam in o kateri je bila tožeča stranka obveščena 11. marca 2008, naj se razglasi za nično;
            
         
               —
            
            
               posledično, (i) vse odločbe, ki izhajajo iz odločbe o nenapredovanju tožeče stranke, o kateri je bila ta obveščena 11. marca 2008, vključno s plačilnimi listi tožeče stranke od marca 2008, naj se razglasijo za nične in (ii) toženi stranki naj se zaradi povrnitve nepremoženjske škode, nastale tožeči stranki, naloži plačilo zneska v višini 10 000 EUR, določenega ex aequo et bono;
            
         
               —
            
            
               če bi pri izvršitvi sodbe, s katero bi bila ugotovljena ničnost, prišlo do resnih težav, naj se zaradi povrnitve škode, nastale tožeči stranki, naloži plačilo zneska 78 000 EUR ali vsaj polovico tega zneska;
            
         
               —
            
            
               Evropski centralni banki naj se naloži plačilo stroškov.